Селектор сениорске репрезентације Србије Зоран Славнић је уврстио Лабовића на коначан списак играча за Европско првенство 2007. у Шпанији. Репрезентација Србије је такмичење завршила већ у групној фази, након што је забележила три пораза у три утакмице. Лабовић је на овом првенству имао малу минутажу. Против Русије је за четири минута постигао један поен, против Грчке је био само два минута на терену, док је на последњој утакмици против Израела на терену провео пет минута током којих је постигао једну тројку.